
UVODNA RIJEČ 


Hrvati Detroita spremaju se da 16. kolo- 
Voza o, g. proslave u hrvatskoj crkvi sv, Je- 
ronima dan Kardinala Stepinca, a isto se tako 
spremaju da ga proslave 11. listopada (okto- 
bra) zajedno sa svima katolicima ovoga ve- 
likog grada u Memorial Hallu isusovačkog 
sveučilišta. Ovih par riječi o Kardinalu Ste- 
Pincu ispisane su za one naše ljude i žene, koji 
čitaju bolje hrvatski. Brošurica na engleskom 
doći će kasnije. 

Ja poznajem osobno našega hrvatskoga 
kardinala. Sastajali smo se u Rimu g. 1930. 
Viđao sam ga kao nadbiskupa u Zagrebu. On 
me je nagovorio da preuzmem dužnost pro- 
vikara za hrvatsku vojsku pred konac rata 
i potpisao mi to imenovanje, Uvijek, od po- 
četka, smatrao sam ga živim svecem, a danas 
o njemu mislim češće i više, nego i o jednom 
živom čovjeku. Za mene osobno nema vid- 
ljivijeg dokaza da nas Hrvate Veliki Bog ne- 
ma namjere napustiti, nego je činjenica—što 
nam je dao Stepinca. Neka ovih par riječi, 
koje sam napisao iz ljubavi prema Hrvatima 
Detroita, budu ujedno mali znak zahvalnosti 
i poštovanja ovom velikom Hrvatu i još ve- 
ćem Božjem Čovjeku. 

Dr. D. K. 

ČIJOM ĆEMO GLAVOM MISLITI 
O SAMIMA SEBI? 


Teška je naša hrvatska povijest. Sjeveroza 
padni dio hrvatskog naroda izgubio je non 
državnu samostalnost još g. 1104. A kodek? 
dio Hrvatske izgubio je državnu samostalnost 
g. 1463. Otada pa do dana današnjega Hrvat. 
ski Narod nije posve suvereno odlučivao o 
samom sebi. Tuđin je donosio odluke o nama 
i govorio u ime naše. Ucrtali su nas u zem- 
ljovidne karte i unijeli su nas u međunarodni 
Život kao dio tuđih carevina i kraljevina. Sve 
su nas više nastojali umanjiti, okljaštriti i na- 
praviti od nas običnu i neznatnu tuđinsku po- 
krajinu, Mi smo se morali vrlo teško boriti 
da očuvamo svoje ime, svoju vjeru, svoju 


narodnost, svoju kulturu i jezik, svoj kruh i 
svoju dušu. 


će U neprestanim borbama izgubili smo mi- 
ijone najboljih i najjačih ljudi. Osiromašili 
smo. Morali smo ostavljati u masama “lijepu 


našu domovinu" i ilaziti ij 
razilaziti se svijetom— - 
hom za kruhom. ai 


Tuđin, koji nam je gospodario, nije mo- 
ga, a <. se ni trudio da nas razumije, — jer 
a sq ke a kost. A_mnogoput nam je taj tuđin 
om i o pejeelj, pa nas je naprosto 

nm ia ll] je ovih progona bivao kako- 

—ili da nas se raznarodi ili da nas se ras- 

tavi od naše vjere ili da nas se izgladni, pre- 
plaši i napravi manjima od makova zrna. 


Pa ipak smo se—hvala Bogul—junački o- 
duprli svima neprijateljima i očuvali nekako 
gebe i svoje. Još Hrvatska nije propala i još 
nas ima još Hrvata! Još se Hrvatska bori, još 
se o njoj piše i govori širom svijeta! Još Hrvati 
čuvaju svoje ime, svoju vjeru, svoju kulturu 
i svoje idealel 


Ali neprijatelj je ipak uspio da nam za- 
dade dosta ljutih rana. Uspio je da zadade 
zana i onima Hrvatima u Hrvatskoj kao i oni- 
ma, koji su se razišli po svijetu. 


Najteža rana, koju je neprijatelj zadao 
Hrvatma izvan Hrvatske jest u tome, što nam 
je stalno kušao da otruje naš hrvatski mozak. 
On nas je uporno nastojao da navede na kri- 
ve misli o nama samima, o našoj povijesti, o 
našoj vjeri, o našim glavnijim ljudima, o na- 
šim interesima i idealma. 


Govorili su nam na razne i malo perfidnije 
načine ovako po prilici: “Vi ste Hrvati narod 
ropske ćudi. Vi ste nesposobni da budete sami 
svoji. Vi ste šeprtlje. Vi ste tokom povijesti 
nizali samo pogrješku za pogreškom. Pogre- 
ška je bila, što ste se okrenuli k Zapadu. Po- 
greška je bila što ste se branili od Turaka. 
Vi svoju sramotu možete oprati samo tako, 
ako se izgubite i pretopite u nešto drugo, ako 

promijenite svoje ime, svoje ideale, svoju du 
šu i ako iščeznete iz međunarodnog Prometa 
kao neki posebni hrvatski narod, Jer vi da 
jedna živa sramota. Mi ćemo vam se eto ši 
lovati i uzeti vas pod svoje okrilje, Potući će. 
mo među vama one, koji ne valjaju. Pročistit 
ćemo vas. Pa kada vas ovako razrešetamo 
onda ćemo, vam dati svoje kraljeve, banove i 
guvernere, da oni vama upravljaju, jer vi to 
ne znate. Dat ćemo vam svoje generale i čas- 
nike, jer vi niste za komandu, nego samo za 
poslušnost, Dat ćemo vam svoje mladoženje 
za vaše kćeri, da vam se malo Popravi rasa i 
krv. Dat ćemo vam svoje upravitelje za vaša 
imanja, jer vi ste raspikuće. Dat ćemo vam 
svoje profesore i učitelje za vašu djecu, da se 
Preodgojite, kako dolikuje. A ako nA ipak 
među vama pojavi ovdje ondje kakav čovjek 
vašega roda, pa ako progovori vama o vama, — 
site mu vjerovati, dok nas ne upitate. ie 
mei see pana paku je li on za vješala, 
Pajo može dozvoliti i koli- 
aji a his ozvoliti, da Živi, da govori i 
_. o kreće. Okanite se Papinog Ri- 
ća nteresantnija je crvena Moskva. Ne gle- 
ajte na Zagreb| Jači je Beograd si 
Paki goa: g grad. Zatvorite 
raji zd vašom hrvatskom prošlošću. 
. < Punim grudima mirise budućnosti 
u koju ćemo vas mi povesti. Vi neka 
vi ste utjelovljena opozicija, zvalo: ilište ka. 
jača, pa ćemo vam oaiol : VI ste rodilište ka- 
mI dati ljubezne žandare 

i materinsku policiju da vas umire i preudese. 
Vaš je Tomislav i Zvonimir popovska izmi- 
šljotina. Vaš je Starčević nitkov. Vaš je Ra- 
dić budala. Vaši su popovi i fratri odrodi. 
A napose vaš je Stepinac zločinac nad sve 
zločince. . . * 

Eto tako su nam u stvari govorili i još nam 
uvijek govore razne vrste naših neprijatelja. 
Učili su nas i uče nas da krivo mislimo o sa- 
mima sebi. Učili su nas i uče nas, da se stidimo 
sebe i svoga naroda. Učili su nas i uče nas 
da postanemo izdajice i janjičari u svojoj vla- 
stitoj kući. I dok se svaka ptičica u gori ponosi 
svojim jatom i dok se svaki pa i najpriimitivniji 
narod po prirodnom zakonu grupira oko svo- 
ga narodnog ognjišta, — oni su nas učili i uče 
nas, da je za nas jedini izlaz da desertiramo 
da izdamo sami sebe, da se okrenemo protiv 
svojih najboljih ljudi... 


Pa kako je neprijatelj imao i više vlasti i 
više novaca i više štampe i više novina i više 
plaćenih dokonih ljudi, — on je djelomično 
uspio da jedan dio naših ljudi rani u mozak, 
da ih nauči krivo misliti o sebi i o svome na- 
rodu i da ih nahucka protiv svojih vlastitih lju- 
di,—a posebno protiv nekih najboljih, među 
kojima prvo mjesto zauzima naš ponos i dika, 
naš hrvatski kardinal Stepinac! 


Mi smo dužni da to popravimo. Mi smo 
dužni da branimo našu hrvatsku čast i. naše 


ti 


ime. Mi smo dužni da konačno postavimo sve 
na svoje mjesto. 


U ovoj maloj brošurici mi ne mislimo is. 
praviti sve one krive ideje, koje je neprijatelj 
tokom stoljeća, a napose tokom zadnjih ne- 
koliko desetljeća nabacao o naama. Mi ćemo 
se ovdje zadržati samo na jednom pitanju, 
koje je za nas Hrvate, — a i za čitav svijet, — 
vrlo značajno i važno, a to je: 


Tko je Kardinal Stepinac? 


Rod i porijeklo. Rodio se je 8. svibnja g. 
1898 od hrvatskog, katoličkog, seljačkog oca 
i od hrvatske, katoličke, seljačke majke, u hrvat- 
skom selu Krašiću, nedaleko od hrvatskog 
glavnog grada Zagreba, dakle pravi je i pot- 
puni Hrvat. Ne velimo, da ne može biti dobar 
Hrvat i onaj, tko je starinem potekao iz nekog 
drugog naroda, pa se među Hrvatima pohrva- 
tio, ali ipak i ovu okolnost o čistoći Stepinče- 
va porijekla ističemo zato, da ne bi tko rekao, 
da je makar po porijeklu unio u svoje hrvat- 
stvo išta strano i tuđe; Bog je eto odredio, da 
ovaj danas univerzalni heroj bude po porijeklu 
Cisti i neprijeporni Hrvat! 


Odgoj i škole. Najbolji je odgojni zavod 
dobra kršćanska obitelj. Stepinčevi su rodite- 
lji bili doista dobri kršćani. U njegovoj se je 
obitelji vjerovalo, molilo i živjelo po propi- 

sima vjere.. Na krštenju su mu nadjenuli ime 
Alojzije. Kao da je i u torne bilo prsta Božjega, 
jer je uvijek bio i ostao do danas po svojoj 
čistoći duše nalik na sv. Alojzija. Pa čak mu 
je donekle sličio i po svojoj vanjštini. U nje- 
govoj se obitelji nije znalo za ograničenje 
porođaja (birth control). On je bio sedmo 
dijete među jedanaestero braće i sestara. 


Majka je uvijek želila da on postane sve- 
ćenikom, pa je 30 godina neprestano u to 
ime postila po 3 dana svake sedmice—čak i 
onda kad je već postao svećenikom. Nu, nije 
to išlo posve glatko. Bog je htio da se mladi 
Stepinac u raznim nutarnjim i vanjskim po- 
teškoćama iskuša kao zlato u vatri. Do sed- 
moga razreda gimnazije bio je u sjemeništu. 
Onda ga uzeše u vojsku i poslaše na talijansku 
frontu u prvom svjetskom ratu. Bio je dobar 
vojnik i dvaput odlikovan. Dopane ropstva. 


Kao i mnogi drugi Hrvati, dok ih nije ža- 
losno iskustvo bolje podučilo, zanosio se je 
jugoslavenskom idejom. Zato kao zaroblje- 
nik javi se u jugoslavenske dobrovoljce, pređe 
na solunsku frontu, pa se je i tamo kao mladi 
časnik odlikovao. 

Kad se je vratio kući g. 1919. dovrši 
gimnaziju i upiše se na poljoprivredni sveuči- 
lišni fakultet. Mislio je ostati na zemlji i po- 
stati uzoran seljak. Nu Bog je mislio druga- 
čije. G. 1924. probudi se u njemu opet svom 

snagom svećeničko zvanje i on bude poslan 
u Rim u glasoviti zavod "Germanicum", gdje 
je 7 godina studirao bogosloviju i filozofiju 
pa se je g. 1930. zaredio za svećenika. i 


Biskupski tajnik, biskup i nadbiskup. Vra- 
tivši se u Hrvatsku radio je godinu dana u 
najsiromašnijem dijelu Zagreba, među radni- 
cima. Bijeda ovih ljudi dojmila ga se je toliko, 
da je utisnula svoj pečat svim njegovim kas- 
nijim nastojanjima. Zatim ga je pokojni za- 
grebački nadbiskup Bauer imenovao svojim 
tajnikom. Tu je službu vršio 3 godine i tako 
upoznao upravu ove na svijetu ponajveće nad- 
biskupije 
, Bauer je bio starac, ali pametan starac, ko- 
ji se je brinuo još za života da dobije dobra 
nasljednika. Nu ipak Stepinac nije bio njegov 
prvi izbor. Predlagao je nekolicinu, ali vlada 
je svakome stavljala prigovore. Konačno on 
predloži Stepinca, koji je bio gotovo nepoznat. 
Vlada ne prigovori, sv. Otac primi i tako Ste- 
Pinac postade u svojoj 36. godini za onda naj- 
mlađi biskup u svijetu, — s pravom naslijeđa, 
Bauer umre nakon 3 godine i tako Stepinac 


g. 1937. preuze u svoje ruke upravu nadbi- 
skupije, 


' Rad. Još kao svećenik Stepinac je organi- 
zirao društvo “Caritas (Kršćanska Ljubav) 
koje je uzdržavavo i kao biskup i kao maehi- 
skup, sve dok ga nije dokinula današnja Tito- 


lo 


va vlast. Putem toga društva razdao je na 
vagone hrane i velike svote novaca najpotreb- 
nijima—i to svima bez razlike: Hrvatima, Srbi- 
ma i Židovima. 

Njegova nadbiskupija brojila je blizu 2 
miliona duša. Sam posao redovite uprave bio 
je nadljudski ogroman. Stepinac je u ovaj po- 
sao unio dobrotu sveca i žar apostola. Svima 
je davao dobar primjer. Za svoje skromno ku- 
ćanstvo trošio je mjesečno tek 3000 dinara 
ili u tadanjoj vrijednosti 60 dolara. Ostalo je 
išlo za siromake i za duhovne potrebe nadbi- 
skupije. Tkogod je s njime došao u osobni 
dodir, bivao je duboko i neobično očaran 
njegovom poniznošću, njegovom vjerom, nje- 
govim riječima i susretanjem i njegovim ne- 
prestanim jedinstvom s Bogom. Ovo govorim 
iz vlastitog iskustva. Poznavao sam ga još iz 
Rima, gdje su se godinu dana susrele naše stu- 
dije. Posjetio sam ga par puta kao zagrebač- 
kog nadbiskupa. On me je pred konac rata 
imenovao provikarom za sve hrvatske vojnike. 
I ja mogu posve mirne savjesti reći ovo: upo- 
znao sam tokom života na stotine svećenika, 
na desetke biskupa i kardinala širom svijeta— 
po Hrvatskoj, Sloveniji, Austriji, Italiji, Fran- 
cuskoj, Engleskoj, Španjolskoj, Argentini i 
USA, — kuda me sudbina nanijela. Nitko na 
mene nije ostavio takav utisak kao Stepinac. 
Višeput sam se kod toga utiska zaustavljao i 
analizirao ga. Pitao sam sebe samoga, šta je to? 

Čime mi on to prodire do dna duše na jedan 
takav način, da se osjetim kao da sam bio u 
predvorju nebesa? Je li to rječitost, veleum 
ili sjaj naobrazbe? Nije. On nije niti pokušavao 
da te zadivi ili nadgovori. Sve je u njemu bilo 
priprosto kao kod sv. Franje, Govorio je uvje- 
reno, ozbiljno, blago i čvrsto, ali bez patosa 
i retorike. I bio je spreman isto tako da sa 
jednom neopisivom krotkošću ušuti i sluša, 
kao i da sam progovori. Pa čime je djelovao 
i osvajao? U pogled mu je bila utisnuta ona 
vrsta neizrecive i nepatvorene melanholije, 
kao da neprestano s Isusom u Getsemaniju pro- 
matra tragičnu povijest ljudskog pada, patnje, 
grijeha i otkupljenja. I glas mu je imao ta- 
kav ton i takvu boju ozbiljnosti, tuge, dobrote 
i nade i ujedno nepokolebive čvrstoće, da ti 
je ulazio u zadnji kutić duše, Izgledao je uvi- 
jek pomalo umoran, jer je pravio pokoru, li- 
jegao kasno i ustajao rano. Lik mu je bio 
tanahan, a kretnja umjerena. U onim ponos- 
nim i starim dvorima hrvatskih kardinala i bi- 
skupa, uz onu silnu gotsku katedralu, koja 
stoji povišena kao prijestolje nad hrvatskim 
glavnim gradom, — bdio je čovjek, koji kao 
da se nijemo ispričava što tu sjedi i kao da 
veli: “Bog je htio da me postavi ovđe, a ja 
bih rado da budem najmanji među najmanji- 
ma. U ime Božje Vas molim, da ne mislite da 
Vas želim impresionirati svojom vlašću. Ja 

iskreno želim da Vam poslužim, koliko mo- 


gu." Takav je eto bivao u osobnim susretima. 


Nu kada bi se popeo na propovjedaonicu, 
onda je podsjećao na sv. Ivana Krstitelja. Ali 
ni onda niste osjećali čovjeka, koji reklamira 
sebe, nego trublju Božju, koja snažno poziva 
na pokoru i propovijeda rijeci istine. 


Brinuo se je za vjerski preporod svoga 
ogromnog stada—i pastira i naroda. Održavao 
je Euharistijske Kongrese, pohađao neumorno 
župnike i župe, popravljao i gradio crkve, 
škole i zavode, promicao vjerska društva i 
proučavanje socijanih pitanja, pozivao hra- 
bro na kršćanski red i vlastodršce i narod. 
Tako ga je zatekao drugi svjetski rat. 


Tokom rata. Ni Stepinac ni njegov potlače- 
ni hrvatski narod nisu izazvali drugi svjetski 
rat. Čak nisu bili niti pripušteni da izdaleka 
sudjeluju u pitanjima mira ili rata. Drugi su 
držali u svojoj vlasti velike i male arsenale i 
drugi su gospodarili svijetom, Balkanom i Ju- 
goslavijom. Drugi su pravili ugovore, gazili ih, 
mijenjali ih ili kidali u komadiće. Hrvatski je 
narod tek trpio, branio se i ponekad protesti- 
rao. I osjećao je da se primiče svijetu nezapam- 
ćena oluja. Osjećao ju je i Stepinac proroč- 
kom vidovitošću. 


Jugoslavija se je raspala brže nego i jedna 
država u modernoj povijesti. Smjesta. Bez 

ijedne bitke. Deset dana je trajala tek neiska- 
zana i kaotična bježanija vojske do bezuvjetne 
kapitulacije. Ove povjesne događaje samo spo- 
minjemo i na svrhu ove brošurice ne spada da 
ih obrazlažemo. Na većini hrvatskog područja 
osnovana je NDH, a ostali dijelovi Jugoslavije 
izravno su okupirani. Jedan dio hrvatskog pod- 
ručja došao je pod izravnu vlast Talijana, a u 
druge su se dijelove više ili manje miješali 
zajedno sa Nijemcima ili bez Nijemaca. Buk- 
nuo je i rat na hrvatskom području, koji više 
nije prestajao. Pojavili su se srpski i srbijan- 
ski četnici s Mihajlovićem, pa onda odmah i 
partizani pod vodstvom komunističke partije 
i njezinog vođe Tita. Tekli su potoci krvi. Go- 
rila su u vatri i razaranju sela i gradovi. Mrak! 
Kaos! Opravdane borbe! Heroizam! Idealizam! 
Nade! Mučeništva! Zločini! Crijesil Ljubav i 
mržnja! Unakrsna paljba oružja i unakrsna 
paljba ideja! Sve se je ovo kovitlalo kao ura- 
gan, po Hrvatskoj, po Balkanu, po svijetu. 
Milijoni su u Hrvatskoj i uokolo čekali, šta će 
reći Stepinac i kako će se on vladati. I Stepi- 
nac je doista radio i govorio. Nije pobjegao 
u kut i slabićki šutio. Nije rekao: Ne tiče me se 
ništa i neka svatko sam razmrsi, što je zamrsio. 
Bio je svijestan svih svojih biskupskih, kršćan- 
skih i čovječanskih dužnosti, kako prema svo- 
me narodu, tako i prema njegovim protivni- 
cima, kako prema katolicima tako i prema 
inovjercima, kako prema Hrvatskoj tako i pre- 

ma cijelom čovječanstvu. Nijednu od ovih du- 
žnosti nije izdao, pa čak ni zaboravio. 


Pa sada, — kada Stepinčevo djelovanje 
tokom rata spada već u povijest i kada svijet 
sve više može da promatra unatrag ono što je 
bilo, — svijet se je podijelio u ocjeni Stepin- 
čeva rada tokom rata na dva dijela: 


Osudio ga je Tito i njegova komunistička 
partija u Jugoslaviji. Osuđuje ga i drugih 150 
komunističkih partija širom svijeta i njihovih 
oko 20 milijona članova. Osuđuju ga djelo- 
mično i neki pravoslavci, a napose oni, koji 
ne trpe katolicizam i Hrvate.. Osuđuju ga dje- 
lomično i neki protestanti, a osobito oni, koji 
poput engleskog dekana od Canterbury-a oči- 
jukaju s komunizmom. 


Ali zato ga s druge strane hvali i veliča či- 
tava Katolička Crkva sa svojih oko 2000 bi- 
skupa, sa preko 400.000 svećenika, sa oko 2 
milijona redovnica i 400 milijona vjernika ši- 
rom svijeta. Hvali ga većina protestanata, ve- 
čina židova, pa i pogdekoji duševniji pravosla- 


_vac. Iz muslimanskog svijeta također čule su se 


dosada samo pohvale, a napose sa strane hrvat- 
skih muslimana. I uopće svi prijatelji slobode 
i čovječjeg dostojanstva širom svijeta hvale 
Stepinca. Strani novinari vele, da ga gotovo 
svi Hrvati u Hrvatskoj duboko poštuju i vole. 
Pa čak i u drugim zemljama pod komunistič- 

kom okupacijom Stepinac ima sigurno više pri- 
jatelja, nego neprijatelja, da ni radi čega dru. 
goga, a ono zato jer komunizam i tamo ima 
više neprijatelja, nego Prijatelja. 


Dakle—Hrvati Detroita, kamo ćemo se 
mi priključiti? Hoćemo li se dičiti Stepincem 
kao jednim od najvećih hrvatskih sinova svih 
vijekova ili ćemo se Priključiti klevetnicima 
svoga hrvatskog naroda i predstavnicima tota- 
litarizma i tiranije,—pa sjeći svoju najjaču gra- 
nu pod sobom? 


ČINJENICE I DJELA 
“Ja sam bio u Rimu g. 1946. kada je ko- 


munistički sud sudio i osudio ondašnjeg nad- 
biskupa, a današnjeg kardinala Stepinca na 
16 godina robije. 


Ja sam uvijek jako volio čitati povijest i 
razmišljati o njoj, pa sam oko 2 godine po- 
hađao i vatikanski arhiv, koji je sigurno jedan 
od najvećih arhiva na svijetu i tamo sam pre- 
gledavao i čitao povjesne izvore i dokumente. 


Ja sam znao iz moga skromnog vidokruga, . 


da je Stepinac veliki čovjek. Ali ja nisam ipak 

znao ni mogao znati, kakav on izgleda, kada 

ga se pogleda sa jednog tako visokog obser- 

vatorija, kakav je Vatikan i kada se isporedi 

sa onim povjesnim i sadašnjim činjenicama, 

koje su dostupne samo Vatikanu. - 

I zato me je tokom procesa i iza procesa 
vatikanska ocjena Stepinčeve osobe, — iskre- 
no priznajem, — silno i ugodno iznenadila i 
zadivila. Vatikan ga je ocijenio kao jednog 
od najvećih vjerskih duhovnih i moralnih he- 
roja ne samo naše ere, nego i svih vremena 
i stavio ga tamo negdje uz najslavnije sv. oce 
i mučenike. Upravo zato, jer sam nešto malo 
čitao povijest i povijesne dokumente, — opazio 
sam, da gotovo nikada, barem u novijoj po- 
vijesti, ni o jednom bilo živom bilo mrtvom 
heroju Crkva, — ni sv. Otac, ni vatikanski 
dnevnik 'Osservatore Romano" nije tako će- 
sto, tako toplo i tako pohvalno i zadivljeno 
govorio i pisao kao o našem Stepincu. 


Za jednog pravog katolika, — kada i ne 
bi poznavao sve one činjenice, radi kojih ga 
sv. Otac i čitav Vatikan toliko hvale, — ovo 
samo vanjsko svjedočanstvo bilo bi dosta, da 
i on počne duboko poštivati Stepinca, pa makar 
i ne bio Hrvat kao što smo mi. 


Ali eto, ako netko čak neće da se povede 
ni za sv. Ocem, ni za Vatikanom, ipak su sa- 
ma djela Stepinčeva, ne samo ona od prije 
rata, nego i ona tokom rata, toliko dostupna, 
poznato i otvorena, — da svaki ozbiljan čo- 
vjek, a pogotovo ako je Hrvat, može već na- 
Praviti i svoj vlastiti, nezavisni sud o njemu. 
Pogledajmo malo i to. 


Tito je: optužio Stepinca da je bio tokom 

rata kolaboracionist (suradnik, pomoćnik) na- 
cista, fašista i ustaša. 


Evo šta o tome veli sam Stepinac u svome 
obrambenom govoru na Titovskom sudu g. 


1946: 


“Ja nisam bio “persona grata'' (dobro vi- 
đena osoba) ni kod Nijemaca, ni kod ustaša. 
Ja sam nisam bio ustaša i nisam polagao usta- 
ške zakletve, kao što su je polagali nekoji va- 
ši funkcioneri, koji su ovdje prisutni. Ali hrvat- 
ski se je narod jednodušno opredijelio za svo- 
ju vlastitu državu i ja bi bio obična ništarija, 
kada ne bi osjećao bilo svoga naroda, koji je 
robovao u bivšoj Jugoslaviji. . . 


Sve što sam rekao o pravu hrvatskog na- 
roda na nezavisnost, to je u potpunoj suglas- 
nosti sa načelima, koja su saveznički narodi 
proglasili u Jalti i u Atlantskoj Povelji. Ako, 
po tim načelima, svaki narod ima pravo na 
nezavisnost, zašto da ga nema i hrvatski narod? 
Sveta Stolica je naglasila da mali narodi, pa i 
narodne manjine imaju pravo na slobodu. 
Zašto, prema tomu, ne bi bilo dopušteno 
jednom katoličkom biskupu i metropoliti da 
govori u tom smislu? Ako ja moram položiti 
i svoj život za to što sam izvršio svoju duž- 
nost—ja ću ga položiti. Ako vi mislite, da je 
hrvatski narod zadovoljan svojom sadašnjom 
sudbinom, a vi mu dajte priliku da se slobodno 

izjasni. Što se mene tiče, neće biti poteškoće: 
ja ću poštivati volju svoga naroda. 


“Ja danas priznajem vašu vlast, ali molim 
vas izvolite mi reći: Tko je bio vlast g. 1941 
i kojoj sam vlasti trebao biti poslušan? Je li to 
bio Simović u Beogradu (koji je bio srušio za- 
konitu vlast,—op. pisca) ili je to bila izbjeg- 
lička vlada u Londonu, koju vi danas nazivate 
izdajničkom ili ste to bili vi koji ste se tada 
krili po planinama ili je to bila ona vlast, koja 
se je ustanovila u Zagrebu?" 


“Ja vam moram ponoviti, da ste vi za me- 
ne postali vlast tek 8. svibnja 1945 (kada su 
partizani zauzeli Zagreb-—op. pisca). Zar sam 
se ja mogao u isto. vrijeme pokoravati i vašoj 
vlasti u planinama i onoj u Zagrebu? Nitko ne 
može služiti dva gospodara. Tako se ne može 
postupati ni po katoličkom moralu, ni po me- 
đunarodnom pravu, niti po prirodnom zakonu. 
Mi nismo mogli ignorirati stvarnu, mjesnu 
vladu, pa makar ona bila i ustaška. A vi ne- 
mate pravo da me pozivate na račun za išta, 
osim za moja djela poslije 8. svibnja 1945." 


Stepinac dakle izjavljuje da je on osjetio 
da hrvatski narod hoće da bude nezavisan i 
da je on morao po Božjim i ljudskim zakoni- 
ma respektirati ovu političku volju svoga na- 
roda, Nadalje je naglasio da je morao pošti- 
vati ne samo volju svoga naroda za vlastitom 

državom, 


nego i onu stvarnu vladu, koja je 
uzela uzd 


e te države u svoje ruke, iako ga ta 
vlada nije voljela iako se s njome nije u mno- 
gočem slagao, a komunistima poriče pravo da 
ga pozivaju na račun za ona djela, koja spada- 


ju u vrijeme, kada oni nisu bili ni država ni 
vlada. 


Pravna nauka oštro razlikuje državu i vladu, 
Država je nešto trajno, a vlada nešto prolazno 
i promjenljivo. Može netko biti jako za državu, 
makar se i ne slagao s njezinom vladom, pa 
makar se i borio s vladom. Te je pojmove 
Stepinac dobro razlikovao. On je kao i svi 
Hrvati bio za hrvatsku državu, ali on se kao i 
mnogi Hrvati nije slagao u mnogočem sa vla- 
dom za vrijeme rata, pa se je i borio protiv 
raznih njezinih pogrješaka. 


On je svečano protestirao protiv pokolja 
Srba u Glini u svibnju 1941. Malo kasnije isto 
je tako oštro protestirao protiv nepravednih 
zakona uperenih protiv Srba, Židova i cigana. 
On je u nekoliko navrata ustao protiv zastra- 
šivanja pri promjeni vjeroispovijesti, pa je 
tražio da svako postupa po svom uvjerenju i 
ustanovio komisiju, koja ima da ispita svaki 
pojedini slučaj i odbije svaki prijelaz na kato- 
ličku vjeru, koji bi dolazio radi straha. On je 
u dupkom punoj katedrali u nekoliko navrata 
oštro osudio rasistička načela nacizma i nagla- 
sio jednakost sviju ljudi i rasa. On je pomagao 


20 


sve progonjene: Židove, koji su bježali iz e 
mačke, Srbe i srpsku djecu, pa čak i same ko- 
muniste. Kad su Hitlerovci otjerali iz Slo- 
venije blizu 300 slovenskih svećenika, Stepi- 
nac ih je primio i namjestio po hrvatskim žu- 
pama. Pa ipak Stepinac nije zato naprosto ni- 
jekao državu, a niti je vladi uskraćivao ko- 
rektne vanjske odnose kao ni onu vrstu su- 
radnje, koja se tiče dobra povjerenih mu duša. 
Tako je na primjer sam on bio vojni vikar, pa 
je imenovao za hrvatske vojnike svoga zamje- 
nika, kao i vjeroučitelje po školama. Nije se 
ustručavao ni vidjeti se sa predstavnicima vla- 
de, kada je trebalo da se zauzme za koju dobru 
stvar. U par takovih susreta bio je slikan,—i to 
mu neprijatelji iznose kao dokaz, da je 100 
posto stajao uz sve što je ta vlada poradila 
i prema tome, da je kolaboracionista! Koliko 


je u tome nelogičnosti i nepravde! To bi bilo 
slično, kao kad bi netko optužio sv. Pavla, 
da je surađivao s Neronom, jer je s poštova- 
njem govorio o državnoj vlasti kao takovoj, 
dok je Neron progonio kršćane, pa je i samom 
sv. Pavlu odsjekao glavu! To je dakle bio 
Stepinčev kolaboracionizam | 


Za vrijeme rata sama se je radio postaja 
u Londonu, pa i komunističko-partizanska po- 
staja u Tiflisu poslužila mnogoput u svojoj 
propagandi Stepinčevim govorima i izjavama, 
pa ga je navodila kao uzor borbe protiv naci- 

faši . .. * . 

: va se je taj isti uzor u ime istih 
ršćanskih i demokratskih načela o slobodi 

odupro nepravdama njihove tiranije, onda su 

ga lažno optužili i nepravedno osudili! 


KAKO SU MU SUDILI? 


Čitavom je svijetu danas dobro poznato, 
kako se udešavaju komunistički sudovi. U ko- 
munističkim zemljama sud nije nezavisan. Sud 
ima služiti kao i sve drugo samo interesima 
komunističke partije. Udese se sudci, udesi se 
i publika, udese se zakoni,—pa neka vrdne 
tko je junak! Tko vrdne i počne kvariti ma- 
šinu, toga čeka Ozna, Udba ili GPU. Tako su 
udesili i suđenje Stepinčevo. Najprije su glavni 
crveni kaponje održali svoj niz sastanaka i 
sastavili ratni plan. Onda su ga mjesecima pu- 
tom štampe i radija, i to svaki dan, napadali 
i ponavljali stalno one klevete, kojima će ga 
kasnije opteretiti na sudu. Pokušali su dakle, 
isfabricirati “javno mišljenje protiv njega. 

Zatim su po uredima i tvornicama najavili, 
da će trebati sakupiti masovne potpise, u koji- 
ma se traži smrtna kazna za Stepinca i dali su 
znati, da bi mogao izgubiti posao, tko uskra- 
ti potpis. Ovaj je međutim pokus jadno pro- 
pao. Hrvatsko je radništvo odbilo da se ovako 
ponizi do psa. 

Zatim su organizirani ophodi i parade 
onih, koji su pripadali partiji,—pa su kretali 

ulicama, bacali se kamenjem na crkve, na 
župne stanove i katoličke zavo de vičući: 
“Smrt popovima! Smrt Stepincu! Te su rulje u 
to vrijeme zatukle 6 svećenika. 


Takva je rulja napala kamenjem i samog 
Stepinca u Zaprešiću, a svećenika, koji ga je 
pratio na smrt je pretukla! Napadnut je biskup 
Lach u Koprivnici, biskup Bonifačić u Imot- 
skom, biskup Pušić na Hvaru i biskup Srebrnić 


na Krku. 


Iza toga Stepinac je dobio kućni zatvor. 


Napokon je bio hapšen, optužen i izveden 
na sud. 

Svaki optuženik ima pravo da bira 2 bra- 
nitelja. Stepinčevi prijatelji predložili su dra 
Politea i dra Andrusa. Ovoga su drugog ko- 
munisti odbili i stavili oni sami dra Katičića. 

Svaki optuženik ima pravo da se temeljito 
posavjetuje sa svojim odvjetnikom prije su- 
đenja. Stepincu su dozvolili da svoje odvjet- 


nike vidi samo jedanput i to svega sat 
vremena. 


Prije Stepinčeva suđenja 2 put je zatvaran 
i dugo saslušavan njegov zamjenik biskup Sa- 
lis-Seevis, ravnatelj biskupske kancelarije Sla- 
mić i kanonik Bakšić. 

U sudsku dvoranu puštana je tek po ko- 
munistima probrana publika sa posebnim ulaz- 

nicama. Ona je podučena kako i šta i kada 
treba vikati. Samo je 10 tiketa izdano za Ste- 
pinčeve prijatelje. 


Sudac odbija da primi 14 svjedoka, koji 
su se prijavili da svjedoče u korist nadbiskupa 
Stepinca. 


Državni tužilac i sudci govorili su, optuži- 
vali i ispitivali svega skupa ok 48 sati. Od. 
vjetniku Politeu dozvolili su da Stepinca bra- 
ni tek 20 minuta;* a Stepincu da on sam pro- 
govori tek oko pola sata! Pa ipak je taj Ste- 
pinčev govor odjeknuo svijetom tisuću puta 
jače od optužbe i taj će govor do konca čo- 
vječanstva ostati kao jedan od najsjajnijih do- 
kumenata kršćanske slobode i duhovne hrab- 
rosti! 


Sudci mjesto da se vladaju zakonski i mir- 
no—jer bi morali tražiti istinul—vladali su se 
kao bjesomučni mrzitelji i kao ljudi, koji su već 
unapred osudili svoju žrtvu: podsmjehivali su 
se, rugali se i podvikivalil 


I napokon sa suđenjem Stepincu povezali 
su suđenje i nekih političara i vojnika iz NDH, — 


*) Obrambeni govor dra Politea izišao je u ne- 
koliko brojeva kanadskog “Hrvatskog Glasa". To je 
potpuni tekst toga govora, koji bi iziskivao bez sumnje 
više od jednog sata da se izrekne. Međutim, po našim 
obavijestima dru Politeu nije bilo dozvoljeno da ga 
u svoj potpunosti izgovori, nego u skračenom obliku. 


24 


da tako naprave utisak, da je to sve jedno 
društvo i posve jednaka odgovornost! 


Je li to bio “fair trial"—pravedan sud? 
Nije li imao pravo sv. Otac, kada je taj sud 
nazvao jednim “'izvanredno žalosnim sudom? 


TKO MU JE SUDIO? 


Stepincu je sudila Komunistička Partija 
Jugoslavije, kojom u većini gospodare Srbi 
i Beograd i sudio mu je komunistički diktator 
Tito. 

Sudili su mu oni, koji su tokom rata i iza 
rata potukli preko 250 hrvatskih svećenika, 
a još uvijek drže u zatvorima drugih nekoliko 
stotina. 


Sudili su mu oni, koji su udarili na siromašne 
i nedužne časne sestre, pa ih velikim dijelom 
rastjerali, pooduzimali im škole i bolnice, a 
ostatak natjerali da gladuju. 


Sudili su mu oni, koji su udarili na hrvat- 
skog seljaka, globili ga i hapsili i tjerali ga u 
svoje kolhoze. 


Sudili su _mu oni, koji su oduzeli crkvena 
imanja, koji su uništili katoličku i uopće slo- 
bodnu štampu, koji su istjerali iz škola vjero- 
nauk, koji su oduzeli župnicima matične knji- 
ge, koji ne daju školskoj mladeži i službeni- 
cima da pohađaju crkve, koji propagiraju ma- 
terijalizam i bezboštvo. 

Sudili su mu oni, koji su iza rata potukli 
150.000 hrvatskih vojnika, koje su dobili na 
prevaru, a koji su isto tako (kako se je Tito 
sam pohvalio sovjetskom piscu Iliji Ehrenbur- 
gu) likvidirali u Jugoslaviji,—opet iza rata, — 
preko 500.000 “fašista. 


Sudili su mu oni, koji uspijevaju da ovih 
9 godina iza svršetka rata održavaju razne na- 
rode u Jugoslaviji u stanju stalne nestašice, 
odrpanosti i glada—usprkos stotina milijona 
američke pomoći. 

Sudili su mu zločinci—i zato je morao biti 
osuđen! Nu zato mi Hrvati, u slobodnoj zem- 
lji Americi, ne ćemo biti toliko ludi, da pri- 
stanemo uz ovu zločinačku osudu i da se pri- 
družimo kampanji protiv protiv svoga hrvat- 
skog kardinala! 


ŠTA O STEPINCU VELE DRUGI? 


Ne ćemo ovdje na dugo i široko navoditi 
šta je sve o Stepincu rekao sv. Otac, šta su 
izjavili o njemu razni drugi prvaci crkveni i 
šta o njemu danomice piše katolička štampa 
po USA i širom svijeta. Sv. Otac Papa dao 
mu je najveće odlikovanje koje mu je mogao 
dati—imenovao ga je kardinalom i učinio ga 
na taj način jednim od kandidata za budućeg 
Papu! : 

Tom prigodom imenovana su još 23 druga 
kardinala iz raznih zemalja širom svijeta. Neki 


26 


prijatelji iz Rima pisali su mi par mjeseci kas- 
nije da je rimska štampa tom prigodom toliko 
pisala o našem Stepincu, .kao da je gotovo 
jedini on izabran za kardinala, a ne kao da 
je bio tada tek jedan između 241 


Među nekatoličkim imenima onih novi- 
na i ustanova i ljudi, koji su lijepo govorili i 
pisali o Stepinčevoj nevinosti susrećemo me- 
đu ostalim ova: Winston Churchill (govor u 
engleskom parlamentu, 1. studenog 1946); 
Dean Acheson (na konferenciji štampe u 
Washingtonu, 11. listopada 1946) i Nacional- 
na Konferencija udruženih kršćana i židova u 
USA (13. listopada 1946); Louis S. Breier, 
ravnatelj židovskog komiteta u USA (13. li- 
stopada 1946): William Chenery u Collier's 
Weekly, USA (13. listopada 1946); Dr. Fre- 
derick Brown Harris, kapelan senata u USA 
i metodistički pastor (13. listopada 1946); 
100 metodističkih pastora (rezolucija od 22. 
listopada 1946); Dr. John Sutherland Bon- 
nell, pastor presbiterijanac N. York (13. li- 
stopada 1946); Dr. Willard S. Soper, pastor 
od Huguenot Memorial Crkve N. Y. (13. li- 
stopada 1946); “New York Times'' (3. listo- 
pada 1946, pa opet 13. listopada iste godi- 
ne); “The New York Herald Tribune " (-5. li- 
stopada 1946); “The New Leader", N. Y. 
(12. listopada 1946); “New York Journal 
American'' (10. prosinca 1946); “Ottawa 

Jeurnal"', Canada, (14. listopada 1946): = 
testanski "Basler Nachrichten'', Ria 1 
listopada 1946); Protestanski “Die Tat", Žu. 
rich, Švicarska (14. listopada 1946); pa i 
srpski episkop Dionisije od USA i Kanade 
(25. listopada 1946); pa čak i tadašnji ju- 
goslavenski konzul u New Orleansu Rusovich, 
koji je u ime protesta rezignirao (12. oktobra 
1946). To su sve bili neposredni odjeci Ste- 
pinčeve osude! A odonda do danas, kada su 
“dokumenti osude još bolje ispitani i kada 
je Stepinčeva nepokolebivost tokom tamno- 
vanja još više zadivila svijet—samo bi se citi- 
ranje ovakovih imena, oteglo u zamašnu knjigu! 


ZAKLJUČNA RIJEČ 


Kada sve ovo promatramo, moramo se 
složiti sa glasovitim američkim biskupom Ful- 
tonom Sheen-om, koji je rekao: “Nadbiskup 
Stepinac ušao je u sudnicu" kao zagrebački 
nadbiskup, a izišao je iz sudnice kao sveopći 


uzor za čovječanstvo i kao duhovni vođa svo- 
ga hrvatskog naroda!" 


Kada sve ovo uzmemo u obzir onda mo- 
žemo razumjeti new-yorškog Kardinala Spell- 
mana, koji je White Plainsu, N. Y. sagradio 
krasnu Visoku Školu za više tisuča studenata i 
posvetio je—Stepincu, pa je tu posvetu ure- 
zao i u natpis nad glavnim vratima! 

Ne mogu, a da ne navedem također riječi 
irskog publiciste O'Briena, koji je dugo bio u 

j, koji pozna naš jezik i osobno je 
i javei metla“ kardinalom Menki ii 
je napisao o njemu među ostalim ovo: 2 a 
njih 20 godina ja sam posjetio mnoge Tae : 
i ja sam Krasa“ na raznim es a 
nim Euharistijskim Kongresima—većini 
ar crkvenih ljudi, Kardinala, Nadbi- 
skupa i Biskupa. Veliki dio njih nametnuli su 
se mome poštovanju, a nekima sam se i divio. 
Ali dvojica su me se dojmila tako, da se taj 
utisak neće izbrisati, dokgod budem živio. I ja 
ću se uvijek smatrati sretnim što sam upoznao 
ovu dvojicu onda, kada se još nije mogao 
predvidjeti udio, koji će oni imati u povijesti 
Crrve. To je bio g. 1923 Msgr. Eugenio Pa- 
celli, tadanji nuncij u Njemačkoj, a sadašnji 
Papa i to je bio g. 1938. Msgr. Alojzije Ste- 
pinac.'"' 

Ova me je zadnja izjava g. O'Briena izne- 
nadila i zadivila. Ja sam naime dobio isti utisak 
kao i g. O'Brien. G. 1928-31 susretao sam u 
Rimu tadanjeg državnog tajnika Sv. Stolice 
Njegovu Uzoritost Eugena Pacellia, na njego- 
vim samotnim šetnjama uz obalu Tibra i po 
Monte Pinciu. Pozdravio bih ga i on bi mi ta- 
ko milo odzdravio. Osjećao sam da nešto po- 
sve posebno zrači iz njegove osobe i potvrđuje 
sve ono, što su mi drugi stalno pričali o njemu. 
Iza 1946. ja sam ga u mislima neprestane; po-< 
vezivao sa Stepincem i instinktivno ;fislio da! 
su si to u čitavoj Crkvi dvije najsličnije duše... 

KAKO ĆEMO PROSLAVITI 
MI U DETROITU 
DAN KARDINALA STEPINCA? 


Najprije: Čemu te proslave? 

Kada slavimo “Dan Kardinala Stepinca", 
mi ne slavimo u prvom redu jednu ljudsku 
osobu, nego slavimo u prvom redu jednu 
veliku ideju, kojoj služi ta osoba. 

Svojim junačkim patnjama i svojom bor- 
bom Kardinal Stepinac služi ovim idejama: 
ponajprije vjeri, pa onda pravo shvaćenom 
rodoljublju, pa onda općoj ljudskoj slobodi, 
zatim istinskoj ljubavi i pravdi za svakoga. 

To su velike ideje. To su temeljne ideje 
ljudskog društva. Kardinal Stepinac bori se 
za njih ne vrdajući i ne kolebajući kao neki 
oportunistički diplomata i političar ovoga da- 
našnjeg svijta, nego kao pravi junak Božji, 
koji neprestano život svoj polaže za svoja 
načela. 

Mi smo Hrvati opravdano ponosni, što je 
Stepinac Hrvat i što ova velika načela i ove 
uzvišene ideje brani u prvom redu za Hrvate 
i na hrvatskom tlu. Kad bi mi dakle o Stepin- 
cu šutili,—kamenje bi govorilo! 

Dosada su o Stepincu, o njegovoj borbi i 
o njegovim idejama, najljepše riječi i najveće 
pohvale došle od—stranaca. Zar treba pri to- 
me da ostane? Zar mi Hrvati nemamo šta da 


kažemo? 

NAŠE PROSLAVE 
PRVA PROSLAVA će biti u nedjelju 


16. kolovoza (augusta), obavit će se u mjes- 
noj hrvatskoj crkvi sv. Jeronima prije podne 
svečanom misom koju će služiti slovenski biskup 


dr. GREGORIJ ROŽMAN 


koji je i sam bio osuđen od Tita na 18 go- 
dina robije i živi kao emigrant u Clevelandu. 
Iza sv. mise imat ćemo banket u 2 sata poslije 
podne u Croatian Catholic Center (201 
West Seven Mile Road), gdje će glavna atrak- 
cija biti pjesme glasovitog hrvatskog baritona 


g. DRAGUTINA ŠOŠTARKA. 
DRUGA PROSLAVA, za svih 900.000 


katolika ovog velikog grada, obavit će se u 
nedjelju 11. listopada (oktobra) —a to je 
upravo osma godišnjica njegove osude—i to: 
svečanom sv. misom prije podne u 9:45 sati 
u katedrali, a poslije podne (u vrijeme, koje 
ćemo naknadno odrediti) održat će se lijep 
program u veličanstvenoj dvorani Memorial 
Halla detroitskog sveučilišta. Na tom progra- 
mu sudjelovat će hrvatsko pjevačko društvo 
“LISINSKI iz Clevelanda, a imat ćemo i ne- 
koliko dobrih američkikh i hrvatskih govor- 


nika. 


Sudjelujte! Sve obavijesti možete dobiti 
u Hrv. Župnom Uredu, 921 Melbourne Ave., 
Detroit 11, Mich. Telefon: TR. 5-4382. 

PREPORUČUJEMO NA ČITANJE OVE 
KNJIGE I KNJIŽICE O STEPINCU: 


1. Onima, koji znaju engleski, preporuču- 
jemo: “ARCHBISHOP STEPINAC, THE MAN 
AND HIS CASE", by Anthony Henry Count 
O'Brien of Thomond. Izdala: The Newman 
Bookshop, Westminster, Md., 1947. 


2. Onima, koji znaju talijanski, preporu- 
čujemo: “ll processo dell Arciveseovo di Za- 
gabria ', od Fiorella Cavalli-a; izdanje “Civil- 
ta Catholica'' Via Ripetta 246, Roma, Italy. 


3. Onima, koji dobro čitaju hrvatski, pre- 
poručujemo Stepinčev životopis, koji nosi na- 
slov “CRVENA RUŽA NA OLTARU", a na- 
pisao ga je Msgr. Pavao Jesih, koji je i sam 
bio dugogodišnji suradnik Kardinala Stepinca, 
pa ga odlično pozna i iznosi mnoštvo vrlo 
pobudnih pojedinosti kao i lijepih slika. Ovu 
je knjigu izdao g. Petar Stankovich, urednik 
“Hrvatskog Glasa'' u Kanadi. Knjiga obasiže 
preko 300 stranica, a stoji samo 2 dolara. Na- 
ručuje se kod: “Hrvatski Glas", 295 Market 
Ave., Winnipeg, Manitoba, Canada. 

: # 


Svrha je ove brošurice da naši ljudi upo- 
znaju Hrv. Kardinala Stepinca—i po njemu se- 
be samel Brošurica se prodaje po 50c po ko- 
madu, a dobitak će služiti za pokrivanje tro- 
škova oko proslave. 

